Estévez sijoittui Marrakechin maastojuoksun MM-kisoissa 1998 lyhyellä matkalla kuudenneksikymmenenneksineljänneksi. Myöhemmin samana vuonna hän voitti 1 500 metrillä EM-kultaa Budapestin EM-kisoissa. Sevillan MM-kisoissa 1999 hän voitti toistamiseen MM-pronssia ajalla 3.30,57. Vuonna 2001 Estévez voitti hopeaa Lissabonin sisäratojen MM-kisoissa. Myöhemmin samana vuonna Edmontonin ulkoratojen MM-kisoissa hän oli viides. Seuraavana vuonna hän voitti EM-hopeaa Münchenin EM-kisoissa ja juoksi kauden lopussa yleisurheilun maailmancupissa toiseksi.